REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/142-22

23. oktobar 2022. godine

B e o g r a d

Z A P I S N I K

TREĆE SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 18. OKTOBRA 2022. GODINE

Sednica je počela u 9.30 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Žika Bujuklić, Uglješa Mrdić, Sanja Jefić Branković, Sanja Lakić, Radovan Tvrdišić, Dubravka Kralj, Olja Petrović, Dunja Simonović Bratić, Nebojša Cakić, Milica Nikolić, Pavle Grbović i Vladimir Gajić.

Sednici je prisustvovala i Vesna Nedović, zamenik Zorana Tomića.

Sednici nisu prisustvovali članovi Odbora Aleksandar Olenik i Dragan Nikolić, niti njihovi zamenici. Sednici nije prisustvovao ni Dejan Šulkić, zamenik člana Odbora kome je prestao mandat.

Sednici je prisustvovao i Boško Obradović, narodni poslanik.

Na početku sednice, pre utvrđivanja dnevnog reda, predsednik Odbora je obavestila prisutne da je član Odbora Nebojša Cakić, nakon sazivanja ove sednice podneo Odboru pisani predlog da se u dnevni red sednice uvrsti sledeća tačka dnevnog reda: „Autentično tumačenje člana 48. stav 2. Zakona o Narodnoj skupštini.“

U diskusiji povodom predloga za dopunu predloženog dnevnog reda učestvovali su Nebojša Cakić i Jelena Žarić Kovačević.

Po zaključenju diskusije, Odbor je većinom glasova (dva za, 11 protiv, jedan uzdržan) odlučio da ne prihvati predlog za dopunu predloženog dnevnog reda tačkom: „„Autentično tumačenje člana 48. stav 2. Zakona o Narodnoj skupštini.“

Na predlog predsednika, Odbor je većinom glasova (13 za, jedan uzdržan) utvrdio sledeći

**D n e v n i r e d:**

1. Razmatranje Predloga zakona o izmenama i dopunama Zakona o ministarstvima, koji je podnelo 148 narodnih poslanika (broj 011- 2098/22 od 17. oktobra 2022. godine), u načelu.

Pre prelaska na rad po utvrđenom dnevnom redu, Odbor je većinom glasova (13 za, jedan uzdržan) usvojio Zapisnik sa Druge sednice Odbora, bez primedbi.

**Prva tačka dnevnog reda:** Razmatranje Predloga zakona o izmenama i dopunama Zakona o ministarstvima, koji je podnelo 148 narodnih poslanika (broj 011- 2098/22 od 17. oktobra 2022. godine), u načelu

U diskusiji povodom ove tačke dnevnog reda učestvovali su: Vladimir Gajić, Milica Nikolić, Nebojša Cakić, Uglješa Mrdić, Boško Obradović, Olja Petrović i Jelena Žarić Kovačević.

Odbor je razmotrio Predlog zakona o izmenama i dopunama Zakona o ministarstvima, koji je podnelo 148 narodnih poslanika u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (11 za, dva protiv, 1 uzdržan).

Odbor je većinom glasova (12 za, jedan uzdržan, jedan nije glasao) odlučio da izvestilac Odbora na sednici Narodne skupštine bude predsednik Odbora.

Sednica je završena u 10.30 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević